## e-sonnet

1. met skuifspeld ponser en kram
2. kon ek tevore – soos dit hoort –
3. op papier elke woord
4. netjies orden volgens plan
5. nou wag iewers in die ruimte
6. my posbus
7. gedot & gekom
8. slaggereed op besoekers van buite
9. langsamerhand vind ek egter
10. die e-verhouding al hegter
11. dat ek met elke klik
12. en dubbelklik
13. my lewe al meer
14. na die eenoog-despoot se buie skik

Susan Smith

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alleenplasing | Reël 6; My posbus, reël 7: gedot & gekom, reël 12: en dubbelklik | Woorde of sinsnedes word alleen geplaas om dit te beklemtoon. | Tegnologie oorheers nou die spreker se lewe. |
| Alliterasie: (ook stafrym) | Reël 1: met **sk**uif**sp**eld **p**on**s**e**r** en **kr**am | Opeenhoping van konsonante of beginklanke. | Hoe die spreker vroeër haar dokumente / lewe georganiseer het. |
| Alliterasie: (ook stafrym) | Reël 10 en 11: dat ek met e**l**ke **kl**i**k**en dubbe**lk**li**k** | Opeenhoping van konsonante of beginklanke. | Die nuwe tegnologie is verslawend en presies. |
| Enjambement. | Die hele gedig | Een versreël loop oor na die volgende een sonder leestekens. | Tegnologie / Internet / Nuwe kommunikasie is vinnig. |
| Parentese | Reël 2: kon ek tevore – soos dit hoort – | Om ‘n versreël te onderbreek en iets in te sit. Inlassin. | Die spreker was nog altyd georganiseerd en verwag dat almal so sal wees. |
| Personifikasie | Reël 5: nou wag iewers in die ruimte | Lewelose dinge of diere kry menslike eienskappe. | Tegnologie / Die Webwerf kry die menslike eienskap van “wag” |
| Personifikasie | Reël 9 en 10: langsamerhand vind ek egter die e-verhouding al hegter | Lewelose dinge of diere kry menslike eienskappe. | Tegnologie / Die Webwerf kry die menslike eienskap van om ‘n verhouding te hê. |
| Personifikasie | Reël 14: na die eenoog-despoot se buie skik | Lewelose dinge of diere kry menslike eienskappe. | Tegnologie / Die Webwerf kry die menslike eienskap van om ‘n humeur te hê |
| Inversie / Omgekeerde woordorde | Reël 5: nou wag iewers in die ruimte (iewers in die ruimte wag nou) | Die woorde van ‘n versreël word verander om dit wat belangrik is eerste te plaas. | “nou” word eerste geskryf omdat die internet altyd beskikbaar is. |
|  | Reël 9: langsamerhand vind ek egter (ek vind langsamerhand egter) | Die woorde van ‘n versreël word verander om dit wat belangrik is eerste te plaas. | “langsamerhand” word eerste geskryf omdat dit die progressie van die verslawing aandui. |

**Algemeen:**

**Die gedig is met klein letters geskryf omdat tegnologie universeel is.**

**Die gedig het 3 strofes.**

**Strofe 1 en 2 het 4 versreëls.**

**Strofe 3 het 6 versreëls.**

**Strofe een beskryf hoe die spreker voorheen gekommunikeer het.**

**Strofe twee beskryf hoe die preker nou kommunikeer.**

**Strofe drie beskryf hoe afhanklik die spreker van die nuwe tegnologie is.**

**Die rymskema is abbc, defd, gghhig.**

**Die gedig het paarrym en omarmende rym.**

**Die TEMA van die gedig is “hoe tegnologie ons lewens oorneem / vooruitgang”.**

**AGTERGROND :**

Rekenaars en elektroniese kommunikasie is deesdae baie belangrik. Voorheen was die skuifspeld, pons, krambinder en papier belangrik, en elke woord was deeglik beplan.

Dinge het verander. E-posadresse êrens in die kuberruimte waar ontvangs van korrespondensie byna onmiddellik is, het deel van almal se lewens geword.

Die skryfster van die sonnet vind dit aanvanklik moeilik om elektronies te skryf, maar kom met die verloop van tyd agter dat haar verhouding met die rekenaar en internet groter word en dat sy haar lewe en skryfwerk al hoe meer reël na wense van die rekenaar. Die rekenaar word die diktator in haar lewe.

**DIE ONTLEDING VAN DIE GEDIG AS ‘N ITALIAANSE SONNET :**

\* Die tipiese Italiaanse sonnet lyk so :

 Veertien versreëls

 - Die oktaaf : twee kwatryne van 4 reëls elk. Rymskema *abba/abba.*

 Die oktaaf is ‘n beskrywing van ‘n bepaalde situasie.

 - Die sestet : twee tersines van 3 reëls elk. Rymskema *cde/cde.*

 In die sestet volg ‘n wending in die vorm van ‘n toepassing of verdieping.

\* Ontleding van e-sonnet:

 - Die oktaaf: Beskryf die ontwikkeling van kommunikasie.

 \* Die **eerste kwatryn** verwys na die tyd toe alles op papier gedoen is.

 \* Die **tweede kwatryn** verwys na kuberpos en elektroniese kommunikasie.

 - Die sestet: Hier volg die **wending** want dit handel oor die obsessiewe verhouding met ‘n rekenaar.

( Die progressie in die gedig is dus van papier na die kuberruimte na die obsessie met ‘n rekenaar.)

\* Die rymskema is nie dieselfde as diè van ‘n Italiaanse sonnet nie, maar die inhoud volg dieselfde patroon.

\* **Kontras (antitese)** kom voor tussen die verlede (“**kon** ek tevore”) met papier en die hedendaagse (“**nou**”) met

 die komper en e-posse.

\* Die taal is modern en slegs die basiese word gegee soos in die meeste e-posse. Daar is geen onnodige inligting

 of beskrywings nie.

\* Haar e-posadres (“ **my posbus** “) is belangrik, daarom staan dit alleen in ‘n reël. “ **My posbus** “ word verder

 beklemtoon omdat dit aan die einde van ‘n sin staan in plaas van na “wag”. (**0mgekeerde woordorde/inversie**)

**\* Klanknabootsing :**” Klik” en “dubbelklik”.

**KONTEKSTUELE VRAE:**

1. Verduidelik hoekom jy dink die titel van die gedig “ e-sonnet is?
2. Voltooi deur elke keer net antwoord neer te skryf:

In die eerste strofe vertel die spreekster hoe sy in die (2.1.) ( onderstreep: toekoms/verlede/hede) haar skryfwerk op papier georden het, deur dit met ‘n (2.2.) \_\_\_\_\_\_\_\_\_\_ of (2.3.) \_\_\_\_\_\_\_\_\_\_\_ bymekaar te hou en dan gaatjies in te (2.4.) \_\_\_\_\_\_\_\_\_\_\_\_\_\_\_\_ sodat sy dit kan liaseer. In die tweede strofe vertel sy hoe sy (2.5.) (onderstreep: nou/môre/gister) boodskappe per (2.6.) \_\_\_\_\_\_\_ ontvang en stuur.

1. Watter EEN WOORD in strofe een sê vir ons dat sy nou nie meer ‘n skuifspeld, pons en kram gebruik nie?
2. Haal EEN WOORD aan om te sê waarop haar korrespondensie voorheen geskryf was.
3. Skryf DRIE OPEENVOLGENDE WOORDE neer uit strofe een wat vir ons sê hoe sy haar korrespondensie georden het.
4. Haal TWEE APARTE WOORDE uit strofe een aan om te sê hoe sy haar skryfwerk op papier beplan het.
5. Watter WOORD uit strofe twee dui aan dat die spreker verwys na die moderne manier van kommunikasie?
6. Sê of die volgende stelling WAAR of ONWAAR is. Bewys jou antwoord deur EEN WOORD aan te haal.

***‘n E-posadres is op ‘n spesifieke plek.***

1. Hoekom sê sy haar adres is “ gedot & gekom”?
2. Hoekom, dink jy, gebruik sy die “&”-teken in plaas van “en”?
3. Wie of wat is die “besoekers van buite?
4. Van watter stylfiguur is dit ‘n voorbeeld?
5. Watter EEN WOORD uit strofe twee sê vir ons dat die e-posse vinnig gestuur word?
6. Hoekom is versreëls 5 en 8 lank, en versreëls 6 en 7 kort?
7. Sê of die volgende stelling WAAR of ONWAAR is. Bewys jou antwoord deur EEN WOORD aan te haal.

***Die spreker was dadelik ‘n rekenaarslaaf.***

1. Waarmee het die spreekster nou ‘n verhouding?
2. Haal EEN WOORD aan wat sy gebruik om die verhouding te beskryf.
3. Voltooi deur elke keer net die antwoord neer te skryf:

Die spreekster stuur haar e-posse deur met ‘n (18.1.) \_\_\_\_\_\_\_\_\_\_\_\_\_\_ (instrument) te “klik en dubbelklik”.“Klik en dubbelklik” is ‘n vorm van (18.2.) (onderstreep: vergelyking/personifikasie/klanknabootsing).

1. Wie se lewe word volgens die tweede strofe die meeste deur die rekenaar beïnvloed?
2. Watter EEN WOORD sê vir ons dat rekenaars soms ook moeilik kan wees?

Lees die volgende woordeboekverklaring en antwoord dan die vrae :

|  |
| --- |
| despoot (s.nw.) ‘n heerser met absolute mag, ‘n alleenheerser.(eng. *tyrant*) |

1. Beskryf in jou eie woorde hoekom jy dink die spreker hierdie naamwoord vir haar rekenaar kies.
2. Hoekom, dink jy, noem sy haar rekenaar ‘n eenoog-despoot?
3. Wat sou jy sê is die boodskap van die gedig?
4. Kies die regte antwoord: Die gedeelte in versreël twee wat tussen aandagstrepe geskryf is,genoem.
	1. Alleenplasing
	2. Inversie
	3. Parentese
5. “eenoog-despoot” is ‘n voorbeeld van . . . .
	1. personifikasie.
	2. metafoor.
	3. Inversie.
	4. Vergelyking.
6. Haal TWEE voorbeelde van ‘n metafoor aan uit die gedig.
7. Hierdie gedig is ‘n 1. \_\_\_\_\_\_\_\_\_\_\_\_ (tipe) sonnet omdat die eerste twee verse ‘n 2. \_\_\_\_\_\_\_\_\_\_ (8 reëls) is wat uit TWEE 3. \_\_\_\_\_\_\_\_\_\_\_ (verse met vier reëls) bestaan gevolg due ‘n 4. \_\_\_\_\_\_\_\_\_\_\_\_ (vers met 6 reëls).
8. Haal TWEE woorde aan uit die gedig wat antitese (teenoorgesteldes) aandui.
9. Wat is die funksie van die afwesigheid van leestekens deur die hele gedig?
10. Haal DRIE voorbeelde van personifikasie aan.
11. Haal ‘n voorbeeld van assonasie aan.
12. Haal ‘n voorbeeld van alliterasie aan.
13. Wat is die tema van die gedig?

**e – sonnet**

**Susan Smit**

**ANTWOORDE**

1. Dit is elektronies geskryf.
2. 1 – Verlede, 2 – Skuifspeld, 3 – Kram, 4 – Pons, 5 – Nou, 6 – e-pos.
3. “tevore”
4. “papier”
5. netjies elke woord
6. “orden” ; “beplan”.
7. ruimte
8. Onwaar – ‘iewers’
9. Dit is ‘n e-posadres.
10. Dit is komper- / rekenaartaal
11. Mense wat die internet gebruik
12. Metafoor
13. “slaggereed”
14. 5 en 8: die tikproses vat lank; 6 en 7: die stuur is vinnig
15. Onwaar – “langsamerhand”
16. Haar rekenaar
17. “hegter”
18. 1 - Muis, 2 - klanknabootsing
19. Die spreekster s’n.
20. buie
21. Dit reageer haar lewe.
22. Dit verwys na die rekenaar se skerm.
23. Die vinnige toename van tegnologie. / Tegnologie OF die internet kan verslawend wees / ‘n Mens kan verslaaf raak aan rekenaars.
24. C – Parantese.
25. A – Personifikasie.
26. Reël 5 – ruimte is ‘n metafoor vir die internet / kuberruimte EN reël 6 “posbus” is ‘n metafoor vir e-pos.
27. 1 – Italiaanse, 2 – Oktaaf, 3 – Kwatryne, 4 – Sekstet
28. “tevore” , “nou”
29. Dit beklemtoon hoe vinnig tegnologie vorder OF dit beklemtoon hoe vinnig tegnologie is.
30. Reël 5: nou wag iewers in die ruimte EN Reël 8 en 9: langsamerhand vind ek egter die e-verhouding al hegter EN Reël 14: na die eenoog-despoot se buie skik.
31. Reël 7: ged**o**t & gek**o**m.
32. Reël 1: met **sk**uif**sp**eld **p**on**s**e**r** en **kr**am OF Reël 10 en 11: dat ek met e**l**ke **kl**i**k**en dubbe**lk**li**k**.
33. Die vinnige toename van tegnologie. / Tegnologie OF die internet kan verslawend wees / ‘n Mens kan verslaaf raak aan rekenaars.